《次韵单君范》
宋代·陈著

驹隙光阴自去留，眉头底用着闲愁。
人生枕上皆槐国，世事棋中几弈秋。
为子孙谋惟蠹简，有风月处即菟裘。
醉多醒语不觉晓，何处钟声出梵楼。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。